ചിപ്പ് ക്ഷാമം നിര്മ്മാണത്തില് മൂന്ന് ലക്ഷം വാഹനങ്ങള് കുറയ്ക്കാന് ടൊയോട്ട മുംബൈ: ആഗോളതലത്തില് സെമികണ്ടക്ടറുകളും ചിപ്പ് ക്ഷാമവും രൂക്ഷമാകുന്നു. ഇതിനെ തുടര്ന്ന് ജാപ്പനീസ് വാഹന നിര്മ്മാതാക്കളായ ടൊയോട്ട ഈ വര്ഷം കുറച്ച് വാഹനങ്ങള് മാത്രമേ നിര്മ്മിക്കുകയുള്ളു എന്ന് കമ്ബനി അറിയിച്ചു. പ്രതിവര്ഷത്തെ വാഹനം നിര്മ്മാണ കണക്കില് നിന്നും മൂന്ന് ലക്ഷം വാഹനങ്ങള് കുറച്ചേ നിര്മ്മിക്കുകയുള്ളു എന്നാണ് റിപ്പോര്ട്ട്. എന്നാല് ടൊയോട്ടയുടെ പുതിയ തീരുമാനം ഇന്ത്യയിലെ ഉല്പാദനത്തെ ബാധിക്കുമോ എന്ന് നിര്മ്മാതാക്കള് അറിയിച്ചിട്ടില്ല. കര്ണാടകയിലെ ബിഡാസിലാണ് ഇന്ത്യയിലെ ടൊയോട്ട പ്ലാന്റ് സ്ഥിതി ചെയ്യുന്നത്. ജനപ്രീതി നേടിയ ടൊയോട്ട ഇന്നോവ, ക്രിസ്റ്റ, ഫോര്ച്യുണര്, അര്ബന് ക്രൂസര്, യാരിസ്, വെല്ഫെയര് എന്നീ വാഹനങ്ങള് ഇന്ത്യയില് നിര്മ്മിക്കുകയും വില്ക്കുകയും ചെയ്യുന്നു. ഏറെക്കാലമായി ആഗോളത്തലത്തിലെ സെമികണ്ടക്ടര് ക്ഷാമം വാഹനവ്യവസായത്തെ പ്രതിസിസന്ധിയിലാക്കി. പുതുതായി നിര്മ്മിക്കുന്ന വാഹനങ്ങളില് ഏകദേശം ആയിരം ചിപ്പുകളാണ് ഉപയോഗിക്കുന്നത്. കൊറോണ വ്യാപനത്തിന്റെ പശ്ചാത്തലത്തില് കമ്ബ്യൂട്ടറുകളുടെയും, സ്മാര്ട്ട് ഫോണുകളുടെയും ആവശ്യകത വര്ധിച്ചു. ഇതിനെ തുടര്ന്ന് ചിപ്പ് നിര്മ്മാതാക്കള് വാഹനവ്യവസായത്തിലേക്ക് കൂടുതല് ചിപ്പുകള് നല്കുവാന് വിസമ്മതിച്ചു. ഇത് വാഹന നിര്മ്മാണ് മേഖലയില് പ്രതിസന്ധി സൃഷ്ടിച്ചു. ടൊയോട്ടയ്ക്ക് പുറമെ മാരുതി സുസുക്കിയും, മഹീന്ദ്ര ആന്ഡ് മഹീന്ദ്രയും പ്രതിസന്ധി നേരിടുന്നു. ഈ പ്രശ്നത്തെ തുടര്ന്ന് വിവിധ വാഹന നിര്മ്മാതാക്കള് ഉല്പാദനം കുറയ്ക്കുവാന് തീരുമാനിച്ചു. ഇതോടെ വരും മാസങ്ങളും വാഹനവ്യാപാരത്തില് വന് ഇടിവുണ്ടാകുമെന്നാണ് കണക്കാക്കുന്നത്.